Галіна Арцёмаўна Яшава

Галі́на Арцё́маўна Я́шава (нар. , Віцебск) — беларускі вучоны-эканаміст, педагог, доктар эканамічных навук, прафесар.

 Біяграфія 
У 1981 годзе скончыла Віцебскі дзяржаўны тэхналагічны ўніверсітэт па спецыяльнасці «Эканоміка і арганізацыя бытавога абслугоўвання».

У 1987—1990 гадах навучалася ў аспірантуры Беларускага дзяржаўнага эканамічнага ўніверсітэта па спецыяльнасці «Эканоміка, арганізацыя і кіраванне прадпрыемствамі, галінамі, комплексамі».

У 1990 годзе абараніла кандыдацкую дысертацыю на тэму «Механізм кіравання НТП ва ўмовах пераходу да рынкавай эканомікі (на прыкладзе прадпрыемстваў Віцебскага аблвыканкама)».

У 1997 годзе прысвоена вучонае званне дацэнта.

У 2004 годзе скончыла дактарантуру кафедры эканомікі прамысловых прадпрыемстваў Беларускага дзяржаўнага эканамічнага ўніверсітэта па спецыяльнасці «Эканоміка, арганізацыя і кіраванне прадпрыемствамі, галінамі, комплексамі».

У 2009 годзе абараніла доктарскую дысертацыю на тэму «Фарміраванне і рэалізацыя кластэрнага падыходу ў кіраванні канкурэнтаздольнасцю прадпрыемстваў легкай прамысловасці Рэспублікі Беларусь».

У 2016 годзе прысвоена вучонае званне прафесара.

З 1990 па 1995 гг. з’яўлялася асістэнтам, старшым выкладчыкам, дацэнтам кафедры эканомікі, арганізацыі і планавання прадпрыемстваў Віцебскага дзяржаўнага тэхналагічнага ўніверсітэта.

У 1995—1999 і 2004—2010 гг. з’яўлялася дацэнтам кафедры камерцыйнай дзейнасці.

З 2010 года займае пасаду загадчыка кафедры эканамічнай тэорыі і маркетынгу Віцебскага дзяржаўнага тэхналагічнага ўніверсітэта.

Аўтар больш за 300 навуковых публікацый: 9 манаграфій, больш за 180 артыкулаў, у т.л. у замежных выданнях Расіі, Украіны, Польшчы, Літвы, Латвіі, Сербіі. Кіруе падрыхтоўкай аспірантаў.

У 2023 годзе суд Першамайскага раёна Віцебска прызнаў яе вінаватай па артыкуле аб распаўсюджванні «экстрэмісцкіх матэрыялаў»Наша Ніва: У Віцебску судзяць выкладчыц тэхналагічнага ўніверсітэта, сярод іх загадчыцы кафедраў.

 Навуковыя інтарэсы 
Займаецца даследаваннем метадалогіі і метадаў прымянення кластэрнага падыходу да інавацыйнага развіцця і павышэння канкурэнтаздольнасці рэгіянальнай і нацыянальнай эканомікі; даследуе механізмы дзяржаўна-прыватнага партнёрства ў інавацыйным развіцці эканомікі, механізмы фарміравання партнёрскіх адносін у павышэнні канкурэнтаздольнасці прадпрыемстваў, маркетынгавыя тэхналогіі павышэння канкурэнтаздольнасці прадпрыемстваў.

 Узнагароды 
 2012 г. — стыпендыя Прэзідэнта Рэспублікі Беларусь дзеячам навукі
 2014 г. — заахвочванне са Спецыяльнага фонду Прэзідэнта Рэспублікі Беларусь за асаблівы ўклад у развіцце здольнасцяў адораных навучэнцаў і студэнтаў
 2015 г. — Грамата Міністэрства адукацыі Рэспублікі Беларусь

 Іншыя дасягненні 
З’яўлялася майстрам спорту СССР па спартыўнай акрабатыцы, чэмпіёнам Беларусі сярод юніёраў у 1978 годзе, срэбраным прызёрам Беларусі сярод дарослых у 1979 годзе.

 Бібліяграфія 
 Кластерный подход в повышении конкурентоспособности предприятий: монография / Г. А. Яшева. — Витебск: УО «ВГТУ» — 2007. — 301 с.
 Маркетинг услуг: учебное пособие / Г. А. Яшева, М. А. Слонимская. — Витебск: УО «ВГТУ» — 2014. — 279 c.
 Методическое пособие для практической разработки бизнес-планов / Г. А. Яшева, И. Н. Калиновская. — Витебск: УО «ВГТУ» — 2015. — 104 c.
 Бизнес-планирование: учебное пособие / Г. А. Яшева. — Витебск: УО «ВГТУ» — 2016. — 539 с.

 Спасылкі 
 Біяграфія на сайце ВДТУ .

Катэгорыя:Дактары эканамічных навук
Катэгорыя:Эканамісты Беларусі
Катэгорыя:Рэпрэсаваныя рэжымам Лукашэнкі